Motî:cori evoye - Wikipedia

# Motî:cori evoye

### Èn årtike di Wikipedia.

Ele cora evoye, tote sibarêye (poirtrait saetchî pa L. Mahin).

cori evoye [vierbire a spitron, sins coplemint]

1. cori lon do ci ki cåze. Et, a nonne, cwand ç' mecouyons d' sordjant la lezî dna leu permission d' ene mwin, tot les fjhant saluwer d' l' ôte, i corît evoye, come des poyes å matén, cwand k' on drouve li bawete del poytreye (A. Lenfant). rl a: dårer evoye, peter evoye, sipiter evoye, voler evoye, filer evoye, zoubler evoye, zoupter evoye, zûner evoye, fritchter evoye, si saetchî evoye, sikifter, bouter° å lådje. F. s'enfuir, s'encourir, se sauver. Ingl: to run away. Ny weglopen.

2. passer et n' pus måy rivni. Et l' tins ki court evoye, ma fwè, ti nel contes nén (L. Warnant). F. se consumer.

3. passer pa on ptit trô foû d' ene djusse, d' ene buze, tot djåzant d' on likide. L' aiwe court evoye do saeyea. F. s'échapper, fuir, filtrer.

Disfondowes: cori èvônye, couru evoye, couru voûye, coru èvoye, vônye.

| coraedje-evoye [omrinne sustantivire] no d' fijhaedje et no di çou k' est fwait (accion eyet si adierça) pol vierbire "cori evoye". Mins si c' est po rmete ciste aiwe la dins des mitan stopêyès buzes, et ki pixhèt a tos les metes, c' est furler et coschirer l' aiwe; gn a do sûnaedje-evoye tot do long des tuyos, et minme, håynetmint do coraedje-evoye e sacwantès plaeces (L. Mahin). Avou l' coraedje-evoye des MacLaren, gn aveut pus k' 15 pårteus å Grand Pris d' Francortchamp. rl a: sipitaedje-evoye. F. débandade, déguerpissement, défection, désertion, fuite d'eau, déperdition d'eau. Pluriyal: des coraedjes evoye.

Disfondowes: couradje èvoye, courâdje avoye, coradje èvôye, corèdje èvônye, couradje vôye.

| coreu-evoye, coreuse-evoye u courresse-evoye [omrinne & femrinne sustantivire] li ci (cene) ki court evoye. Les coreus evoye, les djindåres les saetchént come des lapéns. F. déserteur, fuyard(e), fugitif (ive), évadé(e). Pluriyal: des coreus(es) evoye.

Prin del pådje «http://wa.wikipedia.org../../../c/o/r/Mot%C3%AE%7Ecori_evoye.html»

##### Views

- Årtike
- Copene
- Modêye d' asteure

##### Cweri